WANDIJO 



IKwandia na kwaudia Mulungu aka- 
sema igulu na si. 

2 Na si yubiza dalali na kinhu yaya, 
na giiti chali kili higulya ha bujiba: 
na Moyo wa Mulungu ulenda higulya 
ya minzi. 

3 IfHuna Mulungu akahaya giki, Bubize 
ho bupe ; huna bupe bubiza ho. 

4 Na Mulungu akabubona u bupe, bull 
wa wiza ; huna Mulungu ukomanya bupe 
na giiti. 

5 Mulungu akawilika u bupe giki, Limi, 
na i giiti akachilika Bujiku. Yubiza 
ho mhindi, yubiza ho dilu, lushiku Iwa 
kwandia. 

6 HMulungu akahaya giki, Gubiza ho 
ng'wanya hagati ya minzi, gwa kukoma- 
nya minzi na minzi. 

7 Mulungu akabeja ho ng'wanya, 
ugakomanya minzi agali hasilili ya 
ng'wanya na minzi agali higulya ya 
ng'wanya ; nayo yubiza giko. 

8 Mulungu akitana ng'wanya giki, 
Igulu. Yubiza ho mhindi, yubiza ho 
dilu, lushiku Iwa kabili. 

9 llMulungu akahaya giki, Minzi agali 
hasilili ya igulu gakumingilwe hamo 
kwipande limo, si numu yigengeleke; 
nayo yubiza giko. 

10 Mulungu wilika a humu giki. Si; 
a ha wikumingilo wa minzi wilika giki, 
Nyanza ; Mulungu ubona giki, ya wiza. 

11 Mulungu akahaya giki. Si izwishe 
sha kuzwa, makubi agakatwajaga 
mbiyu, u nti gwa matwajo ugukatwajaga 
matwajo mu mbika yago, uguli na 
mbiyu yago mugati yago ha si; nayo 
yubiza giko. 

12 Nayo si yuzwisha sha kuzwa, 
makubi agakatwajaga mbiyu mu mbika 
yago, na nti ugukatwajaga matwajo, 
uguli na mbiyu yago mugati yago mu 
mbika yago: Mulungu ubona giki, ya 
wiza. 

13 Yubiza ho mhindi, yubiza ho dilu, 
lushiku Iwa kadatu. 

14 IfMulungu uhaya giki, Gabize ho 
masana mu ng'wanya gwa igulu, ga 



kukomanya limi na bujiku; nago 
gabize ga shimanikijo, na ga makanza, 
na ga shiku, na miaka. 

15 Hangi gabize ga masana mu ng*wa- 
nya gwa igulu ga kumulikila si; nayo 
yubiza giko. 

16 Mulungu ubeja masana matale 
abili ; isana i litale lya kusuga mu limi, 
na isana i lido lya kusuga mu bujiku ; 
kihamo na masonda. 

17 Mulungu ugatuula ho mu ng'wanya 
gwa igulu ga kumulikila si, 

18 Hangi ga kusuga u mu limi na mu 
bujiku, na kukomanya isana na giiti; 
Mulungu akabona giki, ya wiza. 

19 Yubiza ho mhindi, yubiza ho dilu, 
lushiku Iwa kane. 

20 HMulungu akahaya giki, A minzi 
gokale na shinhu shingi shipanga ishika- 
yelayelaga mo, noni najo jibize ho 
jibyulala higulya ya si mu ng'wanya 
gwa igulu. 

21 Mulungu akasema makungulutale 
matale, na bull kinhu kipanga ikika- 
yelayelaga, isho minzi gali gokala nasho, 
bull kinhu mu mbika yacho, na buli 
noni iyili na manana mu mbika yayo : 
Mulungu ubona giki, ya wiza. 

22 Mulungu ushisungulila lubango, 
uhaya giki, Byalanagi, ng'wiyongeje 
ng'okaje a minzi ga mu nyanza, ni noni 
najo jiyongeje higulya ya si. 

23 Yubiza ho mhindi, yubiza ho dilu, 
lushiku Iwa katano. 

24 HMulungu uhaya giki, Si ifunye 
kinhu kipanga mu mbika yacho, mitugo, 
na kinhu cha kwigwesa, na kinhu 
kipanga cha mu si, mu mbika yacho: 
nayo yubiza giko. 

25 Mulungu akabeja kinhu kipanga 
cha mu si, mu mbika yacho, na mitugo 
mu mbika yajo, na buli kinhu cha 
kwigwesa cha mu si mu mbika yacho: 
Mulungu ubona giki, ya wiza. 

26 ^Mulungu akahaya giki, Tumeje 
munhu mu chikohle chiswe, wa 
kutwikola bi$we, nabo babize basugi 
ku ndilo ja mu nyanza, na ku noni ja 

ng'wlgulu, na ku mitugo jose, na ku si 
yose pye, na ku shose sha kwigwesa 
ishikigwesaga ha si. 

27 Huna Mulungu unsema munhu 
mu chikolile chakwe» mu chikoUle cha 
Mulungu u ng'wene wali unsema; 
akabasema ngosha na nkima, 

28 Mulungu ubasui^;ulila lubango, na 
Mulungu ubawila giki, Byalanagi, 
ng'wiyongeje, ng'okaje si, ng'wilyehye, 
mubize basugi ku ndilo ja mu nyanza, 
na ku noni ja ng'wigulu, na ku shose 
shipanga ishikigwesaga ha si. 

29 Mulungu akahaya giki» Lolagi» 
nang'winhaga bing'we makubi gose aga- 
katwajaga mbiyu, agali higulya ya si 
yo3e, na buli nti gose uyo guli na 
matwajo ga nti ugiScatwajaga mbiyu, 
shene sha kulya ku bing'we. 

30 Na hangi ku buli kinhu kipanga 
chose cha mu si, na ku buli noni ya 
ng'wigulu, na ku buli kinhu cha 
kwigwesa ha si, ikili na ngholo ya 
bupanga, shene nashinhaga maswa 
madoto gabize shiliwa shasho; nayo 
yubizag&o. 

31 Midungu akabona buli shinhu shose 
isho waashibeja lolaga, sha wiza no. 
Yubiza ho mhindi, yubiza ho dilu, 
luslijku Iwa katandatu. 

2Giko igulu na si shumalwa kubejiwa, 
na ibita lyasho lyose. 

2 Lushiku Iwa mpungati Mulungu 
imiala milimo yakwe iyo wali ubeja; 
wifuula lushiku Iwa mpungati mu 
inilimo yakwe yose iyo wali ubeja. 

3 Mului^fu ulusungulila lubango u 
lushiku Iwa mpungati, ulukomanya 
heke, iki akifiiulila mo milimo yakwe 
yose iyo Mulungu waasema na iyo 
waabejai. 

4 fishi shene shibyalilwe sha igulu na 
d, aho shaaseng'wa mu lushiku ulo 
Ydiova Mulungu waashibeja si na 
igulu. 

5 Ha si chali kitinablza ho cha kuzwa 
those mu malale, na makubi gose ga 
mu malale gaii gatinazwa, iki Yehova 
Riilungtt walatinasukila mbula ha si, 
hangi walatali kwilcmga munhu wa 
kwi&nasi. 

6 Aliyo ikunguku lyali lyuhnha kufuma 
ha^i, lyudotya a hose ha si. 

7 Na Yehova Mulungu umumba 
munhu wa lububu Iwa ha si, na umfula 



mu mulu gakwe miuyi ya bupanga; 
huna lulu munhu ubiza wa ngholo 
mhanga. 

8 Huna Yehova Mulungu akahamba 
ngunda mu Edeni ku Iwande Iwa kiya, 
untuula mo Adamu uyo wali wamumba. 

9 Yehova Mulungu uzwisha kufuma 
mu si buli nti gwa kubelela mu miso, 
na hangi gwa wiza kulya; na nti gwa 
bupanga mu ngunda hagati na nti gwa 
kumanila ya wiza na ya bubi. 

10 ^Hangi mongo gwali gufuma Edeni 
gwa kudotya ngunda; kufuma henaho 
gulekana gubiza gwa mitwe inc. 

11 U gwa kwandia Una lyago Pishoni, 
u gwene gupindije si yose ya Havila, 
aho ili ho zahabu. 

12 Zahabu ya mu si yeniyo ya wiza 
no, bedola najo jigela mo na mawe ga 
shohamu. 

13 Mongo gwa kabili lina lyago Gihoni, 
nago u gwene gupindije si yose ya 
Habeshi. 

14 Mongo gwa kadatu lina lyago 
Hidekeli, u gwene gubitile ipande lya 
kiya lya Ashuru. Na mongo gwa kane 
u gwene Eufrati. 

15 fNa Yehova Mulungu akantwala 
Adamu, untuula mu ngunda gwa Edeni, 
agulime na kugullnda. 

16 Na Yehova Mulungu unagila 
Adamu, uhaya giki, Lya buli nti gose 
uguli mu ngunda kulya ukubyulya. 

17 Aliyo lya nti gwa kumanila ya 
wiza na ya bubi, utalizulya, iki mu 
lushiku ulo ulalyaga kugo kucha ulacha 
nghana. 

18 TfNa Yehova Mulungu akahaya giki, 
Iti ya wiza Adamu kwikala wiyene; 
nakumegeja ngunani wa suso giti wei. 

19 Yehova Mulungu ubumba kufuma 
mu si buli kinhu kipanga chose cha mu 
malale, na buli noni ya ng'wigulu, 
ung'wenhela Adamu ishi, alole umo 
alashilikile; buli lina lyose ilo Adamu 
wali wilika buli kinhu kipanga chose, 
lyenilo lyubiza lina lyacho. 

20 Buli mitugo jose Adamu ujilika 
mina gajo, na ku noni ja ng'wigulu, na 
ku buli kinhu kipat^a chose cha mu 
malale; aliyo ngunani wa ng'wa Adamu 
u wa suso giti yakwe walatilongile ho. 

21 Na Yehova Mulungu unaja Adamu 
tulo nhale, hanghwe ulala, ung'wingi ja 
lubazu Iwakwe liuno, ufunga ho nofu a 
ha Iwande Iwalo. 

22 Na iubazu ulo Yehova Mulungu 
akang'wingija Adamu, ulubeja lubiza 
nkima, huna ung*wenhela Adamu. 

23 Na Adamu uhaya giki, Hi lulu 
lyene iguha lya mu maguha gane, 
hangi gwene mili gwa mu mill gwane : 
akwitanwa Una lyakwe giki, nkima, 
iki waafunyiwa muli ngosha. 

24 Kulwa nguno iyi, ngosha akubaleka 
ise na nina, aJieudimana na nke wakwe, 
nabo bakubiza mili gumo. 

25 Nabo bali bali duuhu bubili wabo, 
Adamu na nke, hangi bali bati na 
minala. 

3Na nzoka yali ili ya masalasala 
kutinda buli kinhu kipanga chose 
cha mu malale icho Yehova Mulungu 
wali wabeja, Nayo yuhaya kuli nkima 
giki, Angu, Mulungu waahaya nghana 
giki, Mutalizulya ku buli nti gose gwa 
mu ngunda ? 

2 Nkima nanghwe uyiwila nzoka ^ki, 
Ku matwajo ga miti ya mu ngunda 
twadula kulya : 

3 Aliyo ku matwajo ga nti uguli mu 
ngunda hagati, Mulungu waahaya giki, 
Mutalizulya kugo, nulu kugukuumya 
yaya, mutizucha. 

4 Na nzoka yung'wila nkima giki, 
Kucha, mutalacha yaya. 

5 Iki Mulungu amanile giki, mu 
lushiku Iwene mulalyaga kugo, mulafu- 
mbuka miso, ning'we mulabiza giti 
Mulungu, ba kumana ya wiza na ya 
bubi* 

6 Na nkima aho ubona giki, nti 
gwenuyu gwa wiza kulya, hangi gwa 
kuyeja miso, hangi guli nti gwa kwiku- 
mbuiilwa kung'winha munhu masala; 
uyoba ku matwajo gago, ulya; 
ung*winha nu ngoshi wakwe hamo 
nanghwe, nanghwe ulya, 

7 Na bufumbuka miso, bubili wabo, 
bumana giki, bali duuhu; busuma 
madutu ga ntini, bibegeja benekele 
shizwalo. 

8 TfBahayumanila, bigwa ilaka lya ng'wa 
Yehova Mulungu akuyelayelaga mu 
ngunda ng'wikanza lya nyaga gwa 
lushiku: na Adamu na nke wakwe 
bibisa mu miso ga Yehova Mulungu 
hagati ya miti ya mu ngunda. 

9 Na Yehova Mulimgu akang'witana 
Adamu, ung'wila giki, Uli hali ? 

10 Nanghwe uhiaya giki, Nigwaga 



ilaka lyako mu ngunda, nane nogoha 
iki nali duuhu; nanenibisa. 

11 Nanghwe uhaya giki, Nani wa- 
kuwilaga giki, uli duuhu? Walyaga 
ku nti uyo nali nakulagila giki, Utalizu- 
gulya? 

12 Adamu uhaya giki, U nkima uyo 
Bebe waaninha kwikala hamo na nene, 
hu ng'wene waninhaga matwajo ga nti 
gwenuyu, nane nulya. 

13 Na Yehova Mulungu ung'wila 
nkima giki, Ni mhayo ki gwenuyu 
witaga? Na nkima uhaya giki, Nzoka 
yali yanilembalemba, nane nulya. 

14 Na Yehova Mulungu wiwila 1 
nzoka giki, Iki witaga mhayo gwenuyu, 
wazung'wa u bebe mu mitugo jose, na 
mu shinhu shipanga shose sha mu 
malale; ukubyusholomela nda, hangi 
ukubyulya lububu shiku jose ja bupanga 
wako: 

15 Na Nene nakutuula ho wanishi 
hagati yako bebe na nkima; na hagati 
ya bubyile wako na bubyile wakwe: 
bubyile wakwe bulakutobagula ntwe 
gwako, nangho ulantobagula ha ishigina. 

16 Na ung'wila nkima giki, Kukwija 
nakukukwigija makoye gako no, na 
kutunga-ndakwako; ulabyala bana mu 
makoye, na kwikumva kwako kukubiza 
kuli ngoshi wako, nanghwe akukusuga 
bebe* 

17 Na ung'wila Adamu giki, Iki bebe 
wazunya kwigwa ilaka lya nke wako, 
walyaga ku nti gwenuyu naakulagila, 
nukuwila giki, Utalizulya kugo; si 
yazung'wa kulwa nguno yako; uku- 
byulya shiliwa shayo mu makoye shiku 
jose ja bupanga wako ; 

18 Ikukuzwisija mihwa na shinhu 
shugi; nangho ukubizulya makubi ga 
mu malale. 

19 Mu luyilo Iwa ha bushu wako 
ukubizulya shiliwa, kushisha aho ula- 
shokamusi; iki hu mumo ukafunyiwa, 
iki uli lububu, na ku lububu ulashoka 
hangi. 

20 ^Huna Adamu ung'wilika nke wa- 
kwe lina lyakwe Eva: iki hu ng'wene 
ninabo wa bose a bapanga. 

21 Na Yehova Mulungu akababegeja 
Adamu na nke wakwe ngobo ja makunza, 
ubazwalicha. 

22 UNa Yehova Mulungu akahaya giki, 
Ambu, Adamu wabizaga giti umo wa 
biswe, wa kumana ya wiza na ya bubi ; 

